దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
చిరు, అమితాబ్ పై బాలయ్య హాట్ కామెంట్స్!
మేం మాత్రమే మనుగడ సాగిస్తాం.. ఎవరికీ సాధ్యం కాదు..
TNN | Updated:
Sep 1, 2017, 07:50AM IST
నటుడు బాల&zwnj;కృష్ణ&zwnj; ఒకింత వివాదాస్పద కామెంట్లు చేశాడు. ఒక టీవీ చానల్ ఇంటర్వ్యూలో ఆయన మాట్లాడిన తీరుపై సోషల్ మీడియాలో చర్చ జరుగుతోంది. తన సహనటులు చిరంజీవి, బాలీవుడ్ బిగ్ అమితాబ్ పై బాల&zwnj;కృష్ణ&zwnj; ఒకింత అనుచితంగా మాట్లాడాడు. రాజకీయాల్లో సినిమా నటులు.. అనే అంశంపై మాట్లాడుతూ బాలయ్య వివాదాస్పద కామెంట్లను చేశాడు. ప్రస్తుతం ఎమ్మెల్యేగా కూడా ఉన్న బాలయ్య రాజకీయాల్లో సినిమా నటులు ఎవరూ సక్సెస్ కాలేరని వ్యాఖ్యానించాడు. అయితే అందుకు తమ కుటుంబం మాత్రమే మినహాయింపు అని బాలయ్య వ్యాఖ్యానించడం గమనార్హం.
నందమూరి తారకరామారావు, ఆయన వారసులమైన తాము తప్ప రాజకీయాల్లో మరే సినిమా వాళ్లూ సక్సెస్ కాలేదని, కాలేరని బాలయ్య అన్నాడు. తమ రక్తం, తమ బీజం ప్రత్యేకమన్నాడు. రాజకీయాల్లో తాము మాత్రమే మనుగడ సాగించగలమని వ్యాఖ్యానించాడు ఈ హీరో.
మరి ఇదంతా ఒక ఎత్తు అయితే.. అమితాబ్ బచ్చన్ ను ఉద్దేశించి బాలయ్య తీవ్రమైన పదజాలం ఉపయోగించాడు. &lsquo;అమితాబ్ రాజకీయాల్లోకి వచ్చాడు.. ఏం పీకాడు? పార్లమెంటులో కూడా ఆటోగ్రాఫ్ లు ఇచ్చాడు..&rsquo; అని బాలయ్య వ్యాఖ్యానించగడం గమనార్హం. &lsquo;చిరంజీవి ఏమయ్యాడు..?&rsquo; అని బాలయ్య ప్రశ్నించాడు. ప్రస్తుతం తెలుగునాట పవన్ కల్యాణ్ రాజకీయాల్లోకి వచ్చాడు, తమిళనాట రజనీకాంత్, కమల్ లు కూడా రాజకీయాల్లోకి వచ్చినట్టుగానే అగుపిస్తోంది.. ఈ నేపథ్యంలో వాళ్లపైన అభిప్రాయం చెప్పమని కోరగా, ఎవ్వరూ మనుగడ సాగించలేరని బాలయ్య ఒకే మాటతో తేల్చేశాడు.